pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-✌️จิตอาสาพระราชทาน✌️
วันอังคารที่ 18 สิงหาคม 2563
✌️จิตอาสาพระราชทาน✌️
"เราทําความดี เพื่อชาติ ศาสน์ กษัติย์"
รัฐบาลไทย-ข่าวทำเนียบรัฐบาล-นายกฯ ให้กำลังใจทีมช้างศึกไทย แม้จะพ่ายแพ้ในการแข่งขันแต่ชนะใจคนดู ขอให้สู้ต่อไปอย่างสมศักดิ์ศรี
วันพฤหัสบดีที่ 30 มีนาคม 2560
นายกฯ ให้กําลังใจทีมช้างศึกไทย แม้จะพ่ายแพ้ในการแข่งขันแต่ชนะใจคนดู ขอให้สู้ต่อไปอย่างสมศักดิ์ศรี
โฆษกรัฐบาลเผย นายกรัฐมนตรี ให้กําลังใจทีมช้างศึกไทย แม้จะพ่ายแพ้ในการแข่งขันแต่ชนะใจคนดู ขอให้สู้ต่อไปอย่างสมศักดิ์ศรี
วันนี้ (30 มี.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ฝากให้กําลังใจนักฟุตบอลทีมชาติไทยที่ไม่สามารถผ่านเข้าสู่รอบต่อไปในการแข่งขันฟุตบอลโลก 2018 รอบคัดเลือก โดยได้แสดงฝีมือด้วยความมุ่งมั่นตั้งใจอย่างเต็มที่แต่พ่ายแพ้ไปว่า ให้มุ่งมั่นพยายามต่อไป
“แพ้ชนะเป็นเรื่องธรรมดาของการแข่งขันกีฬา การที่เราแพ้ในครั้งนี้แต่ก็ถือเป็นโอกาสดีที่ได้เรียนรู้เทคนิควิธีการของผู้ชนะ จึงอยากให้คิดว่าเป็นการเรียนรู้เก็บเป็นประสบการณ์ในการพัฒนาฝีเท้า และสู้ให้สมศักดิ์ศรีในนัดที่เหลืออยู่แม้จะไม่มีผลอะไรแล้วก็ตาม”
ทั้งนี้ นายกรัฐมนตรียังกล่าวด้วยว่า แม้จะไม่ได้รับชัยชนะในการแข่งขัน แต่ก็ชนะใจคนดูในเรื่องของสปิริตและน้ําใจนักกีฬา ซึ่งมีหลายชาติชื่นชม ไม่ว่าจะเป็นนักกีฬาด้วยกันหรือแฟนบอลต่างชาติ จึงถือว่าไม่เหนื่อยเปล่า รวมทั้งยัง ทําให้คนไทยรวมใจเป็นหนึ่ง แสดงออกซึ่งความสามัคคีและมีเป้าหมายเดียวกันเพื่อประเทศไทย นอกจากนี้ รัฐบาลและพี่น้องคนไทยก็ยังคงเป็นกําลังใจให้ทั้งโค้ชซิโก้ เกียรติศักดิ์ เสนาเมือง นักฟุตบอลทุกคน และเจ้าหน้าที่ทุกภาคส่วนที่เกี่ยวข้อง
--------------------
สํานักโฆษก
รัฐบาลไทย-ข่าวทำเนียบรัฐบาล-กองทุนประชารัฐเพื่อเศรษฐกิจและสังคม
วันพฤหัสบดีที่ 12 กรกฎาคม 2561
กองทุนประชารัฐเพื่อเศรษฐกิจและสังคม
เพื่อใช้เป็นแหล่งเงินทุนหมุนเวียนดูแลผู้มีรายได้น้อยที่ถือบัตรสวัสดิการแห่งรัฐและประชาชนทั่วไปที่อยู่ในภาวะยากลําบาก
จันทร์ที่ 9 ก.ค.61
กองทุนประชารัฐเพื่อเศรษฐกิจและสังคม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.กองทุนประชารัฐเพื่อเศรษฐกิจฐานรากและสังคม วงเงินงบประมาณ 12,730 ล้านบาท เพื่อใช้เป็นแหล่งเงินทุนหมุนเวียนดูแลผู้มีรายได้น้อยที่ถือบัตรสวัสดิการแห่งรัฐและประชาชนทั่วไปที่อยู่ในภาวะยากลําบาก เช่น อุดหนุนค่าครองชีพ สนับสนุนอาชีพ จัดสวัสดิการ และสนับสนุนโครงการที่ให้บริการทางสังคมผ่านมูลนิธิและองค์กรการกุศลที่มีวัตถุประสงค์เพื่อช่วยเหลือผู้ยากไร้ทุกประเภท โดยกองทุนประชารัฐเพื่อเศรษฐกิจฐานรากและสังคมจะอยู่ในความดูแลของกระทรวงการคลัง เพื่อให้การจัดสรรงบประมาณเป็นไปอย่างมีประสิทธิภาพ ทั้งนี้ รัฐบาลมุ่งหวังให้ความช่วยเหลือเข้าถึงผู้มีรายได้น้อยได้อย่างแท้จริง โดยมีกลไกการดูแลที่เป็นรูปธรรมและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-10 จุดสะสมโควิด-19
วันพุธที่ 22 เมษายน 2563
10 จุดสะสมโควิด-19
ระวังกันด้วยนะคะ
-ธนบัตร และเหรียญ
-โต๊ะทํางาน
-ราวบันไดเลื่อน
-บัตรคูปองอาหาร และบัตรจอดรถ
-ห้องน้ําสาธารณะ
-ที่จับประตูหรือลูกบิด
-โทรศัพท์สํานักงานและโทรศัพท์มือถือ
-ปุ่มกดลิฟต์
-ตู้ ATM หรือตู้อัตโนมัติอื่นๆ
-พัสดุ
รัฐบาลไทย-ข่าวทำเนียบรัฐบาล-โฆษกกระทรวงอุตสาหกรรมและคณะ ลงพื้นที่ตรวจเยี่ยมศูนย์ส่งเสริมอุตสาหกรรมภาคที่ 6 จ.นครราชสีมา พร้อมประชุมหารือแนวทางการส่งเสริมและพัฒนา SMES และวิสาหกิจชุมชนในพื้นที่
วันพุธที่ 15 มกราคม 2563
โฆษกกระทรวงอุตสาหกรรมและคณะ ลงพื้นที่ตรวจเยี่ยมศูนย์ส่งเสริมอุตสาหกรรมภาคที่ 6 จ.นครราชสีมา พร้อมประชุมหารือแนวทางการส่งเสริมและพัฒนา SMES และวิสาหกิจชุมชนในพื้นที่
นางสาวสุชาดา แทนทรัพย์ โฆษกกระทรวงอุตสาหกรรม ได้รับมอบหมายจากนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ลงพื้นที่ตรวจเยี่ยมศูนย์ส่งเสริมอุตสาหกรรมภาคที่ 6 จังหวัดนครราชสีมา
วันนี้ (14 มกราคม 2563) เวลา 14.00 น. นางสาวสุชาดา แทนทรัพย์ โฆษกกระทรวงอุตสาหกรรม ได้รับมอบหมายจากนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ลงพื้นที่ตรวจเยี่ยมศูนย์ส่งเสริมอุตสาหกรรมภาคที่ 6 จังหวัดนครราชสีมา โดยมีนายณัฐพล รังสิตพล อธิบดีกรมส่งเสริมอุตสาหกรรมและคณะ ร่วมตรวจเยี่ยม มีนางสาวอัญชลีย์พร เขียวเกษม ผู้อํานวยการศูนย์ส่งเสริมอุตสาหกรรมภาคที่ 6 จังหวัดนครราชสีมา ให้การต้อนรับ
นอกจากนี้โฆษกกระทรวงอุตสาหกรรม ได้ร่วมประชุมหารือกับผู้นําในพื้นที่จังหวัดนครราชสีมา บุรีรัมย์ สุรินทร์ ถึงแนวทางการส่งเสริมและพัฒนา SME และวิสาหกิจชุมชน โดยกระทรวงอุตสาหกรรม กรมส่งเสริมอุตสาหกรรม ได้เตรียมความพร้อมสําหรับ SME กลุ่มอุตสาหกรรมเกษตรและอุตสาหกรรมอาหารสู่ระบบมาตรฐาน การบริหารจัดการโลจิสติกส์ การพัฒนาประสิทธิภาพการผลิต การพัฒนาผลิตภัณฑ์สร้างมูลค่าเพิ่มและการพัฒนาร่วมกลุ่ม SMES เพื่อเชื่อมโยงอุตสาหกรรม ส่วนวิสาหกิจชุมชนในพื้นที่จะมีการพัฒนาศักยภาพและยกระดับผู้ผลิตผลิตภัณฑ์หนึ่งตําบลหนึ่งผลิตภัณฑ์ การเพิ่มมูลค่าผลิตภัณฑ์อุตสาหกรรมท่องเที่ยวภายใต้อัตลักษณ์จังหวัด การส่งเสริมและพัฒนาผู้ประกอบการชุมชน และการสร้างมูลค่าเพิ่มอุตสาหกรรมสร้างสรรค์ (THAI-IDC) ภายใต้โครงการต่างๆ ของกรมส่งเสริมอุตสาหกรรม อาทิ การพัฒนาผู้ประกอบการสู่การเป็นสมาร์ท SME การสร้างผู้ประกอบการใหม่ การส่งเสริมและพัฒนาผู้ให้บริการ SME เป็นต้น #กระทรวงอุตสาหกรรม #การส่งเสริมและพัฒนา SMES
รัฐบาลไทย-ข่าวทำเนียบรัฐบาล-รมช.อุตฯ บรรยายให้หลักสูตร SMART-CEO รุ่นที่ 3
วันเสาร์ที่ 15 ธันวาคม 2561
รมช.อุตฯ บรรยายให้หลักสูตร SMART-CEO รุ่นที่ 3
รมช.อุตฯ บรรยายให้หลักสูตร SMART-CEO รุ่นที่ 3
วันนี้ (15 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นวิทยากรบรรยายในหัวข้อการพัฒนาภาคอุตสาหกรรมไทย ให้กับโครงการอบรมหลักสูตรพัฒนาอัจฉริยะนักบริหารระดับสูง SMART-CEO รุ่นที่ 3 ของหลักสูตรปรัชญาดุษฎีบัณฑิต สาขาวิชาการบริหารการพัฒนา มหาวิทยาลัยราชภัฏสวนสุนันทา ซึ่งเป็นหลักสูตรอบรมเพื่อสร้างทักษะการเป็นผู้บริหารระดับสูงยุคใหม่ที่มีวิสัยทัศน์กว้างไกลโดยมี ดร.สุดาวรรณ สมใจ ผู้อํานวยการหลักสูตรฯ ให้การต้อนรับ ณ โรงแรมรอยัลริเวอร์ กรุงเทพฯ
รัฐบาลไทย-ข่าวทำเนียบรัฐบาล-“กอช. ชวนนักเรียน นักศึกษา ออมเงินสร้างบำนาญหลังเกษียณ”
วันอังคารที่ 30 กรกฎาคม 2562
“กอช. ชวนนักเรียน นักศึกษา ออมเงินสร้างบํานาญหลังเกษียณ”
กอช.เชิญชวนนักเรียน นิสิต นักศึกษา หรือผู้ปกครอง สร้างวินัยการออมในอนาคต เพื่อสร้างความมั่นคงทางการเงินหลังอายุ 60 ปี เพียงสมัครสมาชิก กอช.พร้อมออมเงินขั้นต่ําเพียง 50 – 13,200 บาทต่อปี รับเงินสมทบจากรัฐตามช่วงอายุของสมาชิก และสิทธิลดหย่อนภาษีแต่ละปี
กองทุนการออมแห่งชาติ หรือ กอช. เชิญชวนนักเรียน นิสิต นักศึกษา หรือ ผู้ปกครอง สร้างวินัยการออมในอนาคต เพื่อสร้างความมั่นคงทางการเงินหลังอายุ 60 ปี เพียงสมัครสมาชิก กอช. พร้อมออมเงินขั้นต่ําเพียง 50 – 13,200 บาทต่อปี รับเงินสมทบจากรัฐตามช่วงอายุของสมาชิก และสิทธิลดหย่อนภาษีแต่ละปีได้เต็มตามวงเงินที่ส่งเงินออมสะสม ตรวจสอบสิทธิก่อนการสมัครได้ที่แอปพลิเคชัน “กอช.” หรือเว็บไซต์ กอช. “www.nsf.or.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. กล่าวว่า กอช. เชิญชวนนักเรียน นิสิต นักศึกษา หรือ ผู้ปกครอง สร้างวินัยการออมในอนาคต เพียงสมัครสมาชิก กอช. เพื่อสร้างความมั่นคงทางการเงินหลังอายุ 60 ปี ให้มีกินมีใช้ในอนาคตโดยเฉพาะในวัยเกษียณ เมื่อส่งเงินออมสะสมตั้งแต่ 50 บาท สูงสุด 13,200 บาทต่อปี รัฐจะจ่ายเงินสมทบให้ทันทีในวันที่ 15 ของเดือนถัดไปตามช่วงอายุของสมาชิก ดังนี้
ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท (คิดเป็นดอกเบี้ยเงินฝากประจํา 4%*)
ช่วงอายุ >30 – 50 ปี รัฐสมทบให้ 80% ของเงินออมแต่ละครั้งโดยรวมกันทั้งปีไม่เกิน 960 บาท (คิดเป็นดอกเบี้ยเงินฝากประจํา 7%*)
ช่วงอายุ >50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท (คิดเป็นดอกเบี้ยเงินฝากประจํา 9%*)
*เงินสมทบจากรัฐบาลคิดเป็นดอกเบี้ยเงินฝากประจํา 12 เดือนโดยประมาณ
กรณีนักเรียน นิสิต นักศึกษาที่เป็นสมาชิก กอช. ได้เข้าทํางานในระบบเป็นข้าราชการหรือพนักงานประจําของเอกชน ซึ่งจะได้รับสวัสดิการด้านบํานาญเป็นสมาชิกกองทุนบําเหน็จบํานาญข้าราชการ (กบข.) หรือเป็นผู้ประกันตนในระบบประกันสังคม หรือเป็นสมาชิกกองทุนสํารองเลี้ยงชีพ ยังสามารถส่งเงินออมกับ กอช. ต่อได้ พร้อมรับดอกผลต่อเนื่องทุกปี เพียงไม่ได้รับเงินสมทบจากรัฐ โดยจะได้รับเงินสมทบจากรัฐตามเดิมเมื่อออกมาทํางานเป็นแรงงานนอกระบบ ทั้งนี้สมาชิกสามารถนําจํานวนเงินที่ส่งออมสะสมตลอดปีไปใช้สิทธิลดหย่อนภาษีเงินประจําปีตามหมวดที่กรมสรรพากรกําหนดได้
สําหรับผู้ที่สนใจสามารถสมัครสมาชิก กอช. เพียงมีอายุ 15 – 60 ปี โดยไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3, ไม่เป็นสมาชิกกองทุนบําเหน็จบํานาญข้าราชการ (กบข.) และไม่เป็นสมาชิกกองทุนสํารองเลี้ยงชีพ โดยสามารถตรวจสอบสิทธิก่อนการสมัครได้ที่แอปพลิเคชัน “กอช” หรือที่ www.nsf.or.th หรือธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทยทุกสาขา เคาน์เตอร์เซอร์วิส เทสโก้โลตัส ตู้บุญเติม ทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000”
รัฐบาลไทย-ข่าวทำเนียบรัฐบาล-นายกรัฐมนตรีห่วงใยสุขภาพประชาชน ให้โรงเรียนในกทม.หยุดเรียน 2 วัน เร่งปฏิบัติการลดฝุ่น สร้างความเชื่อมั่นประชาชน
วันพุธที่ 30 มกราคม 2562
นายกรัฐมนตรีห่วงใยสุขภาพประชาชน ให้โรงเรียนในกทม.หยุดเรียน 2 วัน เร่งปฏิบัติการลดฝุ่น สร้างความเชื่อมั่นประชาชน
นายกรัฐมนตรีห่วงใยสุขภาพประชาชน ให้โรงเรียนในกทม.หยุดเรียน 2 วัน เร่งปฏิบัติการลดฝุ่น สร้างความเชื่อมั่นประชาชน
วันนี้ (พุธ 30 ม.ค. 62) เวลา 11.45 น. ณ. ทําเนียบรัฐบาล นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยสถานการณ์ปัญหาค่าฝุ่นละอองเกินค่ามาตรฐานเป็นอย่างยิ่ง โดยเฉพาะที่จะส่งผลกระทบต่อสุขภาพของนักเรียน ผู้สูงอายุ และผู้ป่วยโรคทางเดินหายใจ โดยได้ให้กระทรวงศึกษาธิการสั่งหยุดโรงเรียนในพื้นที่ กทม. ตั้งแต่วันพฤหัสบดีที่ 31 ม.ค. - ศุกร์ที่ 1 ก.พ. 62 ทั้งโรงเรียนสังกัด สพฐ. อาชีวศึกษาและโรงเรียนเอกชน ในส่วนโรงเรียนสังกัดกรุงเทพมหานคร ผู้ว่าราชการกรุงเทพมหานครได้สั่งให้หยุดแล้ว ตั้งแต่เวลา 12.00 น. ของวันนี้เป็นต้นไป สําหรับมหาวิทยาลัยให้อธิการบดีไปพิจารณาตามความเหมาะสม ขณะที่จังหวัดปริมณฑลให้ผู้ว่าราชการจังหวัดพิจารณาประกาศเป็นพื้นที่ควบคุมพิเศษตามหลักเกณฑ์ โดยอาจสั่งปิดโรงเรียน ลดการเผาในที่โล่ง ตรวจสอบคุณภาพโรงงานต่อไป
"ในช่วงวันหยุดเสาร์อาทิตย์จะมีการประเมินสถานการณ์ว่า จะประกาศหยุดโรงเรียนต่อไปอีกหรือไม่ โดยในช่วงที่โรงเรียนหยุด 2 - 3 วันนี้ หน่วยงานที่เกี่ยวข้องจะใช้โอกาสปฏิบัติการลดปริมาณฝุ่นตามมาตรการที่กําหนดไว้อย่างเข้มข้น เช่น ตรวจจับรถควันดํา ฉีดละอองน้ําจากตึกสูง ล้างถนน ปฏิบัติการฝนหลวง ฯลฯ" เพื่อให้สถานการณ์ดีขึ้นโดยเร็ว"
โฆษกประจําสํานักนายกรัฐมนตรีกล่าวอีกว่า นายกรัฐมนตรีไม่อยากให้พี่น้องประชาชนตื่นตระหนก โดยยืนยันว่ารัฐบาลจะทําทุกอย่างให้ที่ดีสุดตามแผนที่วางไว้ สําหรับปฏิทินการสอบ O - NET ของนักเรียนชั้น ป.6 และ ม.3 จะไม่มีการเลื่อนสอบแต่อย่างใด ขณะนี้กระทรวงศึกษาธิการได้มอบหมายให้โรงเรียนจัดสอนชดเชย จัดติวเพิ่มเติม หรือติวออนไลน์เรียบร้อยแล้ว เพื่อไม่ให้กระทบต่อการสอบของนักเรียน
โฆษกประจําสํานักนายกรัฐมนตรีกล่าวว่า ปัญหาฝุ่นละอองเป็นปัญหาที่สะสมมาอย่างต่อเนื่อง การแก้ไขปัญหาจึงต้องอาศัยความร่วมมือของทุกภาคส่วน ประชาชนต้องร่วมมือกับภาครัฐบาลช่วยกันแก้ไขปัญหา โดยช่วยเป็นหูเป็นตาหากพบรถที่มีควันดํา หรือการกระทําที่ทําให้เกิดมลพิษทางอากาศ ให้ช่วยกันถ่ายคลิปแล้วแชร์ข้อมูลส่งมายังส่วนราชการ เพื่อจะได้ดําเนินการต่อไป
สําหรับการดําเนินการก่อสร้างไซต์งานของภาครัฐนั้น โฆษกประจําสํานักนายกรัฐมนตรีกล่าวว่า นายกรัฐมนตรีได้สั่งการให้หน่วยงานที่เกี่ยวข้องสํารวจและหามาตรการป้องกันและดูแล รวมถึงให้บังคับใช้กฎหมายในการควบคุมอย่างเคร่งครัด แต่ยังไม่มีการสั่งให้หยุดการดําเนินการ เพราะจะมีผลกระทบต่อระยะเวลาในการดําเนินการก่อสร้าง
-------------------------------
รัฐบาลไทย-ข่าวทำเนียบรัฐบาล-“ยุติธรรม” พิจารณาพัฒนาระบบการไต่สวนคดีทุจริตฯ และค้ามนุษย์ ให้เป็นไปในแนวทางเดียวกัน
วันศุกร์ที่ 19 มกราคม 2561
“ยุติธรรม” พิจารณาพัฒนาระบบการไต่สวนคดีทุจริตฯ และค้ามนุษย์ ให้เป็นไปในแนวทางเดียวกัน
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๑/๒๕๖๑
เมื่อวันพุธที่ ๑๗ มกราคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๑/๒๕๖๑
โดยมีผู้แทนจากหน่วยงานที่เกี่ยวข้อง เข้าร่วมประชุมฯ
เพื่อพิจารณาการพัฒนาระบบสอบสวนในคดีทุจริตและประพฤติมิชอบ
และคดีค้ามนุษย์ ให้เป็นไปในทิศทางเดียวกันกับระบบไต่สวน
ตามพระราชบัญญัติวิธีพิจารณาคดีทุจริตและประพฤติมิชอบ พ.ศ. ๒๕๕๙
และพระราชบัญญัติวิธีพิจารณาคดีค้ามนุษย์ พ.ศ. ๒๕๕๙
ซึ่งจากการศึกษา พบว่า ระบบการไต่สวนคดีทุจริตและประพฤติมิชอบ
มีการดําเนินการทั้งแสวงหาข้อเท็จจริงและรวบรวมพยานหลักฐานได้เปิดโอกาสให้คณะกรรมการ ปปช.
และคณะกรรมการ ปปท. หรือพนักงานไต่สวน ดําเนินการรวบรวมพยานหลักฐาน
ซึ่งศาลจะนํามาใช้เป็นหลักในการไต่สวน จึงมีความสอดคล้องกับการดําเนินการไต่สวน
ตามตามพระราชบัญญัติวิธีพิจารณาคดีทุจริต และประพฤติมิชอบ พ.ศ. ๒๕๕๙
ส่วนการสอบสวนคดีค้ามนุษย์ ซึ่งใช้หลักการสอบสวนตามประมวลกฎหมายวิธีพิจารณาความอาญา
มีหลักการให้พนักงานสอบสวนรวบรวมพยานหลักฐานให้ศาลทําการไต่สวน
แต่ในทางปฏิบัติ การสอบสวนในแนวทางที่เป็นอยู่ในคดีอาญาทั่วไป มักเป็นการสอบสวนเฉพาะหลักฐาน
ที่จะทําให้ลงโทษผู้ต้องหาได้ จึงเป็นอุปสรรคในการได้มาซึ่งพยานหลักฐานที่ครบถ้วน
ทั้งนี้ ที่ประชุมฯ ได้รับทราบ และเห็นชอบในหลักเกณฑ์ แต่มีข้อเสนอในรายละเอียดตามผลการศึกษาฯ
และมอบหมายให้ฝ่ายเลขาฯ รวบรวมข้อเสนอแนะจากหน่วยงานที่เกี่ยวข้องเพิ่มเติม
เพื่อพิจารณาในการประชุมครั้งต่อไป
รัฐบาลไทย-ข่าวทำเนียบรัฐบาล-รมต.นร.หม่อมหลวง ปนัดดาฯ รับมอบเสื้อสีดำจากตัวแทนผู้บริหาร กลุ่ม บริษัท คิงส์เพาเวอร์ จำกัด
วันพุธที่ 30 พฤศจิกายน 2559
รมต.นร.หม่อมหลวง ปนัดดาฯ รับมอบเสื้อสีดําจากตัวแทนผู้บริหาร กลุ่ม บริษัท คิงส์เพาเวอร์ จํากัด
หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ได้รับมอบเสื้อสีดําจาก กลุ่มบริษัท คิงส์เพาเวอร์ จํากัด  เพื่อแจกจ่ายให้กับประชาชนที่เข้าร่วมจิตอาสาบรรจุข้าวพอเพียง ณ ทําเนียบรัฐบาล
วันนี้ (30 พฤศจิกายน 2559) เวลา 13.00 น ณ ห้องรับรอง 1 ชั้นล่าง ตึกบัญชาการ 1 ทําเนียบรัฐบาล หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ได้รับมอบเสื้อสีดา จํานวน 5,000 ตัว จาก นายอภิเชษฐ์ ศรีวัฒนประภา ผู้ช่วยประธานเจ้าหน้าที่ฝ่ายปฏิบัติการ กลุ่มบริษัท คิงส์เพาเวอร์ จํากัด เพื่อแจกจ่ายให้กับประชาชนที่เข้าร่วมจิตอาสาบรรจุข้าวพอเพียงณ ทําเนียบรัฐบาล
หลังจากที่ รัฐมนตรีประจําสํานักนายกรัฐมนตรี ได้รับมอบเสื้อสีดํา จํานวน 5,000 ตัวแล้วได้กล่าวขอบคุณและซาบซึ้งในไมตรีจิตของกลุ่มบริษัท บริษัท คิงส์เพาเวอร์ จํากัด ที่มีจิตศรัทธามอบเสื้อดําดังกล่าวแก่สํานักงานปลัดสํานักนายกรัฐมนตรี หรือ (สปน.) เพื่อนําไปมอบให้แก่ประชาชนที่มาเข้าร่วมจิตอาสาบรรจุข้าวพอเพียง ณ ทําเนียบรัฐบาล เพื่อเป็นของที่ระลึกไว้แจกให้กับประชาชนที่เดินทางมาเข้าถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาทซึ่งตรงตามเจตนารมณ์ของผู้มอบต่อไป
พร้อมกันนี้ รัฐมนตรีประจําสํานักนายกรัฐมนตรี ได้มอบของที่ระลึกเป็นถุงข้าวพอเพียงพร้อมเหรียญที่ระลึกในพระบาทสมเด็จพระปรมินทรมหาภูมิพลอดุลยเดชแก่ตัวแทนกลุ่ม บริษัท คิงส์เพาเวอร์ จํากัด
************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บสย. ยกขบวนผู้เชี่ยวชาญให้คำปรึกษา แนะเทคนิคเข้าถึงสินเชื่อรายย่อย หลังพอร์ตค้ำประกันสินเชื่อไมโครได้รับความนิยมสูงตลอด 2 ปี กวาดลูกค้ารายย่อยแล้วกว่า 100,000 LG
วันพฤหัสบดีที่ 11 พฤษภาคม 2560
บสย. ยกขบวนผู้เชี่ยวชาญให้คําปรึกษา แนะเทคนิคเข้าถึงสินเชื่อรายย่อย หลังพอร์ตค้ําประกันสินเชื่อไมโครได้รับความนิยมสูงตลอด 2 ปี กวาดลูกค้ารายย่อยแล้วกว่า 100,000 LG
บสย. เข้าร่วมงานมหกรรมการเงินครั้งที่ 17 ประจําปี 2560 Money Expo 2017 ภายใต้แนวคิด นวัตกรรมการเงิน 4.0 ครั้งนี้ จะได้รับการตอบรับที่ดีเหมือนปีที่ผ่านมา โดยเฉพาะอย่างยิ่งกลุ่มผู้ประกอบการ SMEs รายย่อย
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า การเข้าร่วมงานมหกรรมการเงินครั้งที่ 17 ประจําปี 2560 Money Expo 2017 ภายใต้แนวคิด นวัตกรรมการเงิน 4.0 ครั้งนี้ จะได้รับการตอบรับที่ดีเหมือนปีที่ผ่านมา โดยเฉพาะอย่างยิ่งกลุ่มผู้ประกอบการ SMEs รายย่อย ที่กําลังมองหาแคมเปญสินเชื่อเพื่อธุรกิจ ดอกเบี้ยต่ํา และมี บสย.ค้ําประกันสินเชื่อ ฟรีค่าธรรมเนียมปีแรก แต่ยังไม่รู้ว่าจะเริ่มต้นอย่างไร ซึ่งปีนี้มีธนาคารพันธมิตรหลากหลาย เตรียมวงเงินสินเชื่อเพื่อรายย่อย รองรับความต้องการอย่างเต็มที่
แนวโน้มการใช้บริการสินเชื่อของผู้ประกอบการ SMEs รายย่อย ยังขยายตัวต่อเนื่อง โดยเฉพาะอย่างยิ่งความต้องการสินเชื่อวงเงิน 10,000 - 200,000 บาทต่อราย ในโครงการค้ําประกันสินเชื่อไมโครระยะที่ 1 และ 2 ซึ่งเปิดให้บริการในช่วง 2 ปีครึ่งที่ผ่านมา ผ่านพันธมิตร 6 ธนาคาร ได้แก่ ธนาคารออมสิน, ธนาคารไทยเครดิตเพื่อรายย่อย, ธนาคารทิสโก้, ธนาคารไทยพาณิชย์, ธนาคารกรุงเทพ และธนาคารเพื่อการเกษตรและสหกรณ์การเกษตร โดยสามารถช่วยผู้ประกอบการรายย่อย อนุมัติค้ําประกันไปแล้วกว่า 103,000 LG คิดเป็นวงเงินค้ําประกันสินเชื่อกว่า 9,400 ล้านบาท (เฉลี่ยรายละ 91,000 บาท)
ความสําเร็จในการช่วยผู้ประกอบการรายย่อยกว่าแสนรายนี้ เป็นภารกิจที่ตอบสนองนโยบายภาครัฐ ในการช่วยเหลือผู้ประกอบการฐานรากให้เข้าถึงแหล่งเงินทุน โดยภายในบูธ บสย.ปีนี้ ผู้ประกอบการสามารถสอบถามหรือรับคําปรึกษาเรื่องการเข้าถึงสินเชื่อรายย่อย และสินเชื่อเพื่อธุรกิจ ได้จากทีมผู้เชี่ยวชาญของ บสย. ซึ่งจะได้รับทราบข้อมูลการขอสินเชื่อและผลิตภัณฑ์ค้ําประกันสินเชื่อที่ตรงกับความต้องการของผู้ประกอบการ
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กสร. สั่งปูพรมตรวจปรับค่าจ้างขั้นต่ำ เริ่ม 1 เม.ย. 61 เอาผิดทันทีหากพบไม่ปฏิบัติตาม
วันอังคารที่ 3 เมษายน 2561
กสร. สั่งปูพรมตรวจปรับค่าจ้างขั้นต่ํา เริ่ม 1 เม.ย. 61 เอาผิดทันทีหากพบไม่ปฏิบัติตาม
กรมสวัสดิการและคุ้มครองแรงงาน สั่งพนักงานตรวจแรงงาน ปูพรมตรวจสถานประกอบกิจการทั่วประเทศ กํากับให้นายจ้างปรับขึ้นค่าจ้างขั้นต่ําตามอัตราใหม่ที่บังคับใช้ 1 เม.ย.61 พร้อมย้ําให้ออกคําสั่งทันที หากพบนายจ้างไม่ปฏิบัติตาม
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะกรรมการค่าจ้างมีมติปรับค่าจ้างขั้นต่ําทั่วประเทศ ซึ่งมีผลบังคับใช้ตั้งแต่ 1 เมษายน 2561 ที่ผ่านมานั้น กสร. ได้สั่งการให้พนักงานตรวจแรงงานทั่วประเทศ ลงพื้นที่ตรวจสอบสถานประกอบกิจการเพื่อกํากับ ดูแล และตรวจติดตามการจ่ายค่าจ้างขั้นต่ําตามอัตราใหม่ของสถานประกอบกิจการ เพื่อให้ลูกจ้างได้รับสิทธิตามที่กฎหมายกําหนด พร้อมทั้งทําความเข้าใจกับนายจ้างให้ปฏิบัติให้ถูกต้องตามกฎหมาย กรณีที่พบว่ายังมีการจ่ายค่าแรงไม่เป็นตามอัตราค่าจ้าง ขั้นต่ําใหม่ พนักงานตรวจแรงงานจะออกคําสั่งให้นายจ้างจ่ายค่าจ้างให้ถูกต้องตามกฎหมายทันที โดยต้องเริ่มจ่ายในอัตราใหม่ตั้งแต่วันที่ 1 เมษายน 2561 เป็นต้นไป แต่หากออกคําสั่งแล้วนายจ้างไม่ยอมปฏิบัติตามก็จะแจ้งความดําเนินคดีกับพนักงานสอบสวนว่านายจ้างไม่ปฏิบัติตาม พ.ร.บ. คุ้มครองแรงงาน พ.ศ. 2541 ซึ่งจะมีความผิดตามมาตรา 90 คือ ระวางโทษจําคุกไม่เกิน 6 เดือน หรือปรับไม่เกิน 100,000 บาท หรือทั้งจําทั้งปรับ ซึ่งขณะนี้ยังไม่มีการร้องเรียนเข้ามา ทั้งนี้ อาจเป็นเพราะนายจ้างรู้หน้าที่ที่ต้องปฏิบัติตามกฎหมาย ลูกจ้างรู้สิทธิของตนเองมากขึ้น และ ยังไม่ถึงรอบของการจ่ายเงินของนายจ้าง ซึ่งส่วนใหญ่จะจ่ายเป็นรายเดือน และราย 15 วัน ทั้งนี้ ได้กําชับให้พนักงานตรวจแรงงานตรวจติดตามอีกครั้งในช่วงใกล้รอบการจ่ายเงินเดือนของสถานประกอบกิจการ
อธิบดีกสร. กล่าวต่อไปว่า ลูกจ้างที่ไม่ได้รับความเป็นธรรม สามารถยื่นคําร้องได้ด้วยตนเองที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานพื้นที่กรุงเทพมหานคร 10 พื้นที่ที่สถานประกอบกิจการตั้งอยู่ แต่หากไม่สะดวก หรือไม่มีเวลา ยื่นคําร้องออนไลน์ผ่าน www.labour.go.th
รัฐบาลไทย-ข่าวทำเนียบรัฐบาล-การท่าเรือแห่งประเทศไทยผลักดันการบริการ เร็วขึ้น ง่ายขึ้น ถูกลง เพื่อสนับสนุนการเลื่อนอันดับ Doing Business 2018
วันพฤหัสบดีที่ 4 พฤษภาคม 2560
การท่าเรือแห่งประเทศไทยผลักดันการบริการ เร็วขึ้น ง่ายขึ้น ถูกลง เพื่อสนับสนุนการเลื่อนอันดับ Doing Business 2018
เรือเอก สุทธินันท์ หัตถวงษ์ ผู้อํานวยการการท่าเรือแห่งประเทศไทย (กทท.) กระทรวงคมนาคม กล่าวว่า ตามที่ กทท. และหน่วยงานภาครัฐต่าง ๆ ได้ปรับปรุงการให้บริการ เพื่ออํานวยความสะดวกการประกอบธุรกิจให้เร็วขึ้น ง่ายขึ้น และถูกลง
โดยมีเป้าหมายการจัดอับดับ Doing Business 2018 ให้ดีขึ้น และมีแผนดําเนินการเชิงรุกในการทําให้ประเทศไทยเป็นที่สนใจ และเป็นเป้าหมายของนักลงทุนเข้ามาประกอบธุรกิจ โดยในปี 2017 ธนาคารโลกได้จัดอันดับความยาก – ง่ายการประกอบธุรกิจของประเทศไทยในภาพรวม อยู่ในอันดับที่ 46 ของโลก และอันดับที่ 9 ของเอเชีย ในด้านการค้าระหว่างประเทศจาก 190 ประเทศทั่วโลก
การจัดอันดับ Doing Business มีวัตถุประสงค์เพื่อศึกษาขั้นตอน ระยะเวลา ต้นทุน กฎระเบียบของรัฐว่า มีส่วนสนับสนุนและอํานวยความสะดวกในการประกอบธุรกิจในระดับใด ซึ่งท่าเรือกรุงเทพ เป็นหน่วยงานหลักที่สนับสนุนการให้บริการด้านการค้าระหว่างประเทศ (Trading across borders) และได้ดําเนินการพัฒนาด้านเอกสารที่เกี่ยวข้องกับผู้นําเข้า – ส่งออกมาอย่างต่อเนื่อง โดยพัฒนาระบบอิเล็กทรอนิกส์ผ่านระบบ National Single Window (NSW) เพื่อเชื่อมโยงข้อมูลหน่วยงานระหว่างภาครัฐและเอกชน ยกเลิกการรายงานเรือเข้าและบัญชีสินค้าสําหรับเรือ เชื่อมโยงใบกํากับการขนย้ายสินค้า และแบบขอนําตู้สินค้าขาออกผ่านท่าเข้าเขตศุลกากร ทกท. (ทกท.308.2) รวมทั้งยกเลิกข้อมูลเอกสารขาเข้าที่เกี่ยวข้อง ได้แก่ Inward Cargo Manifest, Inward Container List และเอกสารแนบต่าง ๆ เช่น บัญชีสินค้าผ่านแดน บัญชีสินค้าอันตราย บัญชีสินค้าผ่านท่า เป็นต้น ตั้งแต่วันที่ 1 ตุลาคม 2559 และ 1 มกราคม 2560 ตามลําดับ โดยทําธุรกรรมต่าง ๆ ดังกล่าว ผ่านระบบอิเล็กทรอนิกส์ทั้งหมด สามารถลดการใช้กระดาษ 5.5 ล้านแผ่น/ปี ลดค่าใช้จ่ายด้านบุคลากร และช่วยลดขั้นตอน เพิ่มความรวดเร็วและง่ายต่อการประกอบธุรกิจ ประหยัดเวลาให้แก่ผู้นําเข้า – ส่งออก
การดําเนินการดังกล่าว จะช่วยเพิ่มประสิทธิภาพการให้บริการแก่ผู้ประกอบการให้ได้รับความสะดวก รวดเร็ว อํานวยความสะดวกทางการค้าแก่ภาคธุรกิจ สนับสนุนการดําเนินธุรกิจการนําเข้า – ส่งออก การค้าระหว่างประเทศ ช่วยสร้างบรรยากาศการค้าการลงทุนที่ดี ซึ่งจะส่งผลต่อการตัดสินใจในการลงทุนของชาวต่างชาติให้เข้ามาประกอบธุรกิจในประเทศไทยมากยิ่งขึ้น อีกทั้งยังทําให้ผลการจัดอันดับ Doing Business (Trading across borders) ดีขึ้น
รัฐบาลไทย-ข่าวทำเนียบรัฐบาล-ก.อุตฯ ร่วมชมการแสดงดนตรี คอนเสิร์ตเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร  Sounds of Love เสียงแห่งความจงรักภักดีในกิจกรรมเนื่องในวันคล้ายวันเฉลิมพระชนม
วันพฤหัสบดีที่ 6 ธันวาคม 2561
ก.อุตฯ ร่วมชมการแสดงดนตรี คอนเสิร์ตเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร  Sounds of Love เสียงแห่งความจงรักภักดีในกิจกรรมเนื่องในวันคล้ายวันเฉลิมพระชนม
นายสุรพล ชามาตย์ รองปลัดกระทรวงอุตสาหกรรม ร่วมชมการแสดงดนตรี คอนเสิร์ตเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร  Sounds of Love เสียงแห่งความจงรักภักดี ณ ท้องสนามหลวง
วันนี้ (5 ธันวาคม 2561) นายสุรพล ชามาตย์ รองปลัดกระทรวงอุตสาหกรรม พร้อมด้วย นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ร่วมชมการแสดงดนตรี คอนเสิร์ตเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร Sounds of Love เสียงแห่งความจงรักภักดี โดยจุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยศรีนคริทรวิโรฒ และมหาวิทยาลัยมหิดล ในกิจกรรมเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561 ณ ท้องสนามหลวง
รัฐบาลไทย-ข่าวทำเนียบรัฐบาล-“กยศ. ระงับหนี้ผู้กู้เสียชีวิตจากเหตุการณ์ที่จังหวัดนครราชสีมา”
วันพุธที่ 12 กุมภาพันธ์ 2563
“กยศ. ระงับหนี้ผู้กู้เสียชีวิตจากเหตุการณ์ที่จังหวัดนครราชสีมา”
จากเหตุการณ์ร้ายแรงที่เกิดขึ้นในจังหวัดนครราชสีมาที่ผ่านมา ส่งผลให้มีผู้เสียชีวิตและได้รับบาดเจ็บจํานวนมาก โดยกองทุนจะระงับหนี้ให้กับผู้กู้ยืมที่เสียชีวิต สําหรับผู้ค้ําประกันที่เสียชีวิต กองทุนจะไม่ใช้สิทธิเรียกร้องกับทายาทของผู้ค้ําประกันแต่อย่างใด
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากเหตุการณ์ร้ายแรงที่เกิดขึ้นในจังหวัดนครราชสีมาที่ผ่านมา ส่งผลให้มีผู้เสียชีวิตและได้รับบาดเจ็บจํานวนมาก กองทุนต้องขอแสดงความเสียใจอย่างยิ่งต่อความสูญเสียที่เกิดขึ้น ทั้งนี้ กองทุนได้ตรวจสอบรายชื่อผู้บาดเจ็บและเสียชีวิตแล้ว โดยกองทุนจะระงับหนี้ให้กับผู้กู้ยืมที่เสียชีวิต สําหรับผู้ค้ําประกันที่เสียชีวิต กองทุนจะไม่ใช้สิทธิเรียกร้องกับทายาทของผู้ค้ําประกันแต่อย่างใด และเพื่อเป็นการบรรเทาความเดือดร้อนให้กับผู้กู้ยืมที่ได้รับบาดเจ็บ กองทุนจะดําเนินการตรวจสอบรายละเอียดภาระหนี้และพิจารณาให้ความช่วยเหลือที่เหมาะสมต่อไป
กองทุนขอเป็นกําลังใจให้ครอบครัวของผู้ประสบเหตุการณ์ดังกล่าวทุกท่าน รวมถึงพี่น้องชาวจังหวัดนครราชสีมา เจ้าหน้าที่ จิตอาสา และผู้ที่เกี่ยวข้องทุกท่านที่เสียสละเพื่อปฏิบัติภารกิจในครั้งนี้ ” ผู้จัดการกองทุนฯ กล่าวในที่สุด